CELEX: 32017R0208
Language: lv
Date: 2016-10-31 00:00:00
Title: Komisijas Deleģētā regula (ES) 2017/208 (2016. gada 31. oktobris), ar ko Eiropas Parlamenta un Padomes Regulu (ES) Nr. 575/2013 papildina attiecībā uz regulatīvajiem tehniskajiem standartiem par papildu likviditātes izejošām plūsmām atbilstīgi nodrošinājuma vajadzībām, kas izriet no nelabvēlīgu tirgus apstākļu scenārija ietekmes uz finanšu iestādes darījumiem ar atvasinātajiem instrumentiem (Dokuments attiecas uz EEZ. )

8.2.2017   
            
            
               LV
            
            
               Eiropas Savienības Oficiālais Vēstnesis
            
            
               L 33/14
            
         KOMISIJAS DELEĢĒTĀ REGULA (ES) 2017/208
   (2016. gada 31. oktobris),
   ar ko Eiropas Parlamenta un Padomes Regulu (ES) Nr. 575/2013 papildina attiecībā uz regulatīvajiem tehniskajiem standartiem par papildu likviditātes izejošām plūsmām atbilstīgi nodrošinājuma vajadzībām, kas izriet no nelabvēlīgu tirgus apstākļu scenārija ietekmes uz finanšu iestādes darījumiem ar atvasinātajiem instrumentiem
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 26. jūnija Regulu (ES) Nr. 575/2013 par prudenciālajām prasībām attiecībā uz kredītiestādēm un ieguldījumu brokeru sabiedrībām, un ar ko groza Regulu (ES) Nr. 648/2012, (1) un jo īpaši tās 423. panta 3. punkta ceturto daļu,
   tā kā:
   
               (1)
            
            
               Saskaņā ar Regulas (ES) Nr. 575/2013 423. panta 3. punktu finanšu iestāde pievieno papildu izejošo plūsmu, kas atbilst nodrošinājuma vajadzībām, kuras izrietētu no nelabvēlīgu tirgus apstākļu scenārija ietekmes uz finanšu iestādes darījumiem ar atvasinātajiem instrumentiem, finansēšanas darījumiem un citiem līgumiem, ja šāda ietekme ir būtiska. Ņemot vērā būtiskuma apsvērumus, ir nepieciešams steidzami konkretizēt papildu izejošo plūsmu, kas atbilst nodrošinājuma vajadzībām, kuras izrietētu no nelabvēlīgu tirgus apstākļu scenārija ietekmes uz finanšu iestādes darījumiem ar atvasinātajiem instrumentiem, savukārt tādu nodrošinājuma vajadzību būtiskums, kuras izrietētu no nelabvēlīgu tirgus apstākļu scenārija ietekmes uz finanšu iestādes finansēšanas darījumiem un citiem līgumiem, tiks apsvērts citkārt.
            
         
               (2)
            
            
               Ņemot vērā, ka Regulas (ES) Nr. 575/2013 423. panta 3. punktā ir norādīts uz nodrošinājuma vajadzībām, ieviešamajiem noteikumiem būtu jāattiecas tikai uz tādiem darījumiem ar atvasinātajiem instrumentiem, kas ir nodrošināti, tostarp darījumiem, kuriem beigu termiņš iestājas 30 dienu laikā.
            
         
               (3)
            
            
               Lai nodrošinātu vienlīdzīgus konkurences apstākļus finanšu iestādēm un atvasināto instrumentu tirgiem, papildu nodrošinājuma izejošo plūsmu aprēķins būtu jābalsta uz vēsturiski retrospektīvo pieeju tirgus vērtēšanas izmaiņām, kuru attiecībā uz šādu papildu nodrošinājuma izejošo plūsmu konstatēšanu izstrādājusi Bāzeles Banku uzraudzības komiteja (BCBS) un kurā šim nolūkam tiek izmantota nodrošinājuma lielākā summētā kumulatīvā neto izejošā vai ienākošā plūsma, kas portfeļa līmenī realizēta kāda 30 dienu posma beigās iepriekšējos 24 mēnešos.
            
         
               (4)
            
            
               Eiropas Banku iestāde (EBI) iesniedza Komisijai regulatīvo tehnisko standartu projektu. Tomēr Komisija saskaņā ar procedūru, kas izklāstīta Eiropas Parlamenta un Padomes Regulas (ES) Nr. 1093/2010 (2) 10. pantā, informēja EBI par savu nodomu neatbalstīt šo regulatīvo tehnisko standartu projektu, paskaidrojot šādas neatbalstīšanas iemeslus. EBI regulatīvo tehnisko standartu projektu no jauna iesniedza formāla atzinuma veidā, piekrītot Komisijas ierosinātajai pieejai, kas pilnīgi balstīta uz BCBS vēsturiski retrospektīvo pieeju.
            
         
               (5)
            
            
               Šī regula ir balstīta uz regulatīvo tehnisko standartu projektu, ko Komisijai iesniegusi EBI.
            
         
               (6)
            
            
               EBI ir veikusi atklātas sabiedriskās apspriešanas par regulatīvo tehnisko standartu projektu, uz kuru balstīta šī regula, izvērtējusi potenciālās saistītās izmaksas un ieguvumus un lūgusi atzinumu no Banku nozares ieinteresēto personu grupas, kas izveidota saskaņā ar Regulas (ES) Nr. 1093/2010 37. pantu,
            
         IR PIEŅĒMUSI ŠO REGULU.
   1. pants
   Finanšu iestādes atvasināto instrumentu darījumu būtiskums
   1.   Regulas (ES) Nr. 575/2013 423. panta 3. punkta pirmās daļas vajadzībām finanšu iestādes darījumus ar atvasinātajiem instrumentiem uzskata par būtiskiem, ja jebkurā brīdī iepriekšējo divu gadu laikā šādu darījumu teorētisko nominālu kopsumma ir pārsniegusi 10 % no likviditātes neto izejošajām plūsmām, kas minētas Regulas (ES) Nr. 575/2013 412. panta 1. punktā.
   2.   Šā panta 1. punkta vajadzībām likviditātes neto izejošās plūsmas aprēķina bez papildu izejošās plūsmas elementa, kas minēts Regulas (ES) Nr. 575/2013 423. panta 3. punkta pirmajā daļā.
   2. pants
   Papildu izejošās plūsmas aprēķināšana atbilstīgi nodrošinājuma vajadzībām, kas izriet no nelabvēlīgu tirgus apstākļu scenārija ietekmes uz finanšu iestādes darījumiem ar atvasinātajiem instrumentiem
   1.   Papildu izejošā plūsma, kas atbilst nodrošinājuma vajadzībām, kuras izriet no nelabvēlīgu tirgus apstākļu scenārija ietekmes uz finanšu iestādes darījumiem ar atvasinātajiem instrumentiem, kuri saskaņā ar šīs regulas 1. pantu uzskatāmi par būtiskiem, ir lielākā absolūtā 30 dienu nodrošinājuma neto plūsma, kas realizēta 24 mēnešu laikā pirms dienas, kad aprēķinātas Regulas (ES) Nr. 575/2013 412. panta 1. punktā minētās likviditātes seguma prasības.
   2.   Finanšu iestāde darījumu ienākošās un izejošās plūsmas var izteikt neto izteiksmē vienīgi tad, ja tie tiek izpildīti viena un tā paša vispārīgā savstarpējo prasījumu ieskaita līguma ietvaros. Absolūto nodrošinājuma neto plūsmu balsta gan uz realizētajām izejošajām plūsmām, gan uz ienākošajām plūsmām, un savstarpējo ieskaitu aprēķina finanšu iestādes portfeļa līmenī.
   3. pants
   Stāšanās spēkā
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 31. oktobrī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 176, 27.6.2013., 1. lpp.
   
   
      (2)  Eiropas Parlamenta un Padomes 2010. gada 24. novembra Regula (ES) Nr. 1093/2010, ar ko izveido Eiropas Uzraudzības iestādi (Eiropas Banku iestādi), groza Lēmumu Nr. 716/2009/EK un atceļ Komisijas Lēmumu 2009/78/EK (OV L 331, 15.12.2010., 12. lpp.).